
Bridging Course: creative writing literary folio, Dagli, Tula (Tanaga, Diona, Dalit) Iskrip sa 
paggitan ng Sentenaryo ng Marinduke at Kwadrisentenyal ng Boak 


Ang Bridging Course ay kinukuha ng mga mag-aaral na kumuha ng ibang track sa Senior 
High School liban sa Humanities and Social Sciences. Ang Bridging Course sa SHS ay 
isang specialized na kurso na nakatuon sa tatlong anyo ng malikhaing pagsulat: tula, 
kuwento at iskrip. 


Buhat ng nagkaroon ng pandemya noong Disyembre 2019 at nagkaroon ng 
pambansang lockdown at quarantine simula ng Marso 2020. Nasa paggitan nito ang 
sandaang taon ng pagkakatatag ng lalawigan ng Marinduke. Ngayong 2021, bisperas 
ng ika400 na taon ng muling pagkakatatag ng Boak none 1622. Ang mga nilalaman ng 
literary folio na ito ay mula sa mga danas ng mga mag-aaral na hindi pa nakakapasok 
sa face to face na klase at inabutan na ng Covid19 none nasa SHS pa sila. 


Mula sa dalawang klase ng Malikhaing Pagsulat ay nakabuo na mga literary folio para 
sa mga tinipon na mga dagli, tula at iskrip. Sa unang hati ng semestre ay tula muna ang 
nauunang ibahagi galing sa bugtong at talinghaga tungo sq mga maiksing tula kagaya 
ng tanaga, dalit at diona. Ang kasunod na tinalakay ay kuwento at nagbigay ng diin sa 
mga dagli at flash fiction. Kung saan ang mga nilalaman ng danas tungkol sa pang- 
araw-araw na buhay ng “new normal” ay sinalin sa mga anyo ng iskrip. Nagkaroon ng 
tatlong pangkat na gumawa ng Baliktanaw na stage play: Edukabuhay na radio play 
at A dayin my life ni Patrick na isang screenplay. 


Sa inspirasyon ng pandemya, ang dulang pang-entablado na Getsemani ay nakatuon 
sana sa ika-100 na taon ng lalawigan noong 2020. Pero kahit hindi pa tapos ang 
pananalasa ng Covid19 sa daigdig, nagkaroon ng pagkakataon na i-mount ang dula 
sa ibang anyo at maipalabas pa sa Asean University Network na kumperensiya. 
Gayundin ang dalawang literary folio ng MSC Litera Club na “Balangaw” at “MaLIKHAin” 
was published by the UP Institute of Creative Writing via panitikan.ph Freelipiniana online 
library. 


Sa ngayon, sa pagkakaroon ng Book Nook Marinduque na nilunsad noong Nobyembre 
24 sa okasyon ng Buwan ng mga Silid Aklatan, mga Bata at Pagbabasa. Hangarin natin 
makapag-ambag sa pagkakaroon ng pamayanan ng mga mambabasa, nawa'y ang 
literary folio nito kasama ng mga kwento, tula at iskrip ay making bahagi ng kagalingan 
at mas mabuting hinaharap. 


Dr. Randy T. Nobleza 

Institute of Arts and Social Sciences 
Marinduque State College 

Ist semester 2021-22 


DAGLI 


“KOMETA” 


Ivan Rizada 


“Anong nangyayari?” Bulong ni Nino habang nakatingala sa kalangitan. 


“Oras na siguro upang wakasan ng Lumikha ang kanyang obra maestra. Ang tao.” 
Sambit ng estranghero. 


“At bakit naman? Tayong mga tao ang tagapag-pangalaga ng mundong ito hindi po 
ba?” 


Tama. Ipinagkaloob Nya sa atin ang pinakamataas na uri ng karunungang higit sa 
lahat ng nilalang na nabubuhay sa mundong ibabaw. At hindi naglaon, nagawa 
nating lumipad na parang mga ibon, lumangoy na kasing husay ng mga isda, 
umandar nang matulin na higit pa sa bilis ng mga kabayo at marami pang iba. Subalit 
wala tayong kakuntentuhan sa buhay Nino. Naging mas mabagsik tayo higit pa sa 
mga leon at buwitre. Sinasakmal na natin ang isa't isa. Dinadakma na natin ang 
dangal ng iba para sa ating makasariling mga hangarin. Tayong mga tao ang mga 
pinakawalang konsensyang nilalang sa balat ng lupa. 


“H'wag kang matakot Nino. Humawak ka lamang sa aking kamay.” 


At sabay na muling tumingala ang batang palaboy na si Nino at ang estrangherong 
iyon sa kalangitan upang harapin nang buong tapang, ang rumaragasang kometa na 
tatapos sa sangkatauhan... 


MALIGAYANG PASKO 


Patrick Sadicon 


Inay! Patayin mo na ang niluluto mong sauce. Luto na rin ang pasta ng carbonara. 
Sinilip niya ang kaldero. Paluto na ang Kaldereta. Nagniningning sa mantika ang 
hamon, hotdog at cordon bleu. Nasa gitna na ng mesa ang ubas, orange, mansanas 
at kahel. Hiwa na rin ang keso de bola. Timplado na rin ang juice na may malinamnam 


na lasa. Inilagay na sa gitna ng mesa ang Kaldereta, carbonara, cordon bleu, humba, 
salad, graham cake, lechong baboy, lechong manok, macaroni salad at ang di 
mawawala na shanghai. Naglagay na rin sya ng limang pinggan, baso at kutsara at 
tinidor sa gitna ng mesa. 


Maya- maya, bitbit na niya ang isang supot. Sa loob nito ay may nakabalot na ulam. 


Lumabas na siya ng bahay. Tinahak na niya ang nagniningning na lansangan. Habang 
naglalakad, sinilip niya ang laman ng supot. May apat na balot. Hindi niya maaninang 
kung ano-ano ang laman ng mga ito. Pero tamang-tama sa apat nyang anak at sa 
kanilang mag-asawa ang bitbit na pabaong Noche Buena. 


Bukas, araw ng pasko, maaga siyang babalik upang maghugas ng pinagkainan. 


NG DAHIL SA FACEMASK 


Kent Xavier Neri 


Eto na ang araw na pinaka hihintay naming lahat, ang kaarawan ng aking ina. Marami 
kaming sorpresa na ihinanda para sa kanya. Nag order ako sa shopee ng paborito 
niyang damit at sapatos, nagpaluto na din ako sa online at isa pa nagpagawa nako 
ng cake na floral ang theme. 


Gumising ako ng maagap para mag handa papasok sa aking trabaho nakita ko ang 
inay na naghahanda ng umagahan. Hindi ko muna siya pinansin para mas maganda 
ang sorpresa ko mamaya. Handa na ako papasok sa aking trabaho at nagpaalam 
ako sa aking ina. Habang papalabas ng gate ay narinig ko ang aking ina na 
nagsasabing "anak yung facemask mo!" ngunit hindi ko siya pinansin. Habang nasa 
loob na ako ng aking sasakyan ay tinawagan ko ang aking mga kamaganak para 
imbitahan at samahan nila ako sa pag sorpresa kay inay ngunit hindi ko sila lahat 
natawagan dahil na lowbat ang aking telepono. Nakating agad ako sa aking pinag- 
tatrabahuhan buti nalang hindi gaano mabagal ang usad ng mga sasakyan ngayon 
dahil may kadadaan lang na ambulansya sa kabilang kanto ng kakalsadahan. 


Pagkatapos ng aking trabaho ay pauwi na ako sa aming bahay para sorpresahin ang 

aking ina bago ang lahat dinaanan ko muna ang cake na aking inorder. Nasa kanto 

na ako ng aming lugar at malapit na ako sa aming bahay, bigla akong nakaramdam 
ng lamig sa katawan, siguro dahil lang sa sobrang excited at kaba. Pagpasok ko sa 
gate ng aming bahay at maliwanag ang kapaligiran, may mga lamesa, bangko at 

madaming tao. Pag baba ko sa aking sasakyan ay sinalubong ako ng aking mga 

kamaganak isang mahigpit na yakap. Habang dala dala ang cake ay pumasok ako 

sa loob ng aming bahay at bilang nabitawan ko ang dala dala kong cake dahil sa 
aking nakita. 


Si inay ay naka higa sa loob ng kabaong. "Wala na si Inay, wala na, inay, may dala 
dala akong cake para sa iyo inay, may sorpresa pa ako sayo hu hu hu, happy birthday 
inay". 


Sabi ng aking mga kapit bahay nabunggo daw si inay habang dala dala ang kanyang 

telepono at isang kahon ng facemask. Bigla akong nanlumo sa aking narinig. Dahil ang 

Facemask niyang dala ay para iabot sa akin. Sana binati ko na pala si inay, sana hindi 
nalang ako pumasok sa trabaho, sana kinausap at binalikan ko sya, sana, sana! 


Sa isang iglap lang, nawalan ako ng ina. 


Ng dahil sa Facemask. 


“ALARM” 


Kent Xavier Neri 


Paglabas ko sa aking silid nakarinig ako ng isang makalas na tawanan sa kabilang 
kwarto ng aking silid kaya naman agad ko itong pinuntahan. "Kuya Kent kamusta na!" 
sigaw ng aking pinsan at sinalubong ako ng isang mahigpit na yakap. Natulala ako at 
hindi ko alam ang gagawin, Nandito na pala sila, akala ko bukas pa! sabi ko sa aking 

sarili. 


Reunion na nga pala namin bukas ibig sabihin marami pa akong mga kamag-anak na 
darating galing sa ibat-ibang sulok ng bansa. Dahil sa sobrang miss namin ang isat-isa 
ay marami kaming napag kwentuhang mga bagay-bagay, ang mga tito at tita ko 
naman ay nag hahanda ng pagkain para sa hapunan at inilabas ng kanilang mga 
pasalubong gaya ng makukulay na dunkin' donuts, malalaking pinagong, matatamis 
na tikoy, kalamay at marami pang iba. Pagkatapos nilang mag luto ng mga pagkain 
ay tinawag na nila kaming lahat para sabay sabay na kumain, dahil sa sorbang dami 
namin ay nagkulang ang aming bangko sa silid kainan kaya naman ang iba ay kumain 
nalang habang naka upo sa sahig. Ang sarap pagmasdan ng aming pamilya na 
kumpleto hindi pa din sila nag babago, masayahin at maiingay. Sa pag sulyap pa lang 
sa kanila ay busog na agad ako. Kahit gabi na ay matataas pa din ang mga enegy 
kung parang sa telepono ay di sila na lolowbat. Nag kwentuhan, nag laro at nanood 
ng movies. Bago tuluyang matulog ay ihinanda ko ang aking alarm para maagap 
kaming makapaghanda bukas dahil madami dami kaming kailangang maligo. 


Ting! Ting! Ting! Parang maling oras ata ang alarm ko! Bakit ang bilis naman ata? 
Bumangon ako sa aking kinahihigan at tiningnan kung anong oras na. Hala alas syete 
na ng umagal Dali dali akong nagpunta sa aming kusina para kumain ng umagahan. 

Habang kumakain ay bigla akong nabulunan, sabi ng matatanda pag ikaw daw ay 
nabulunan ay may nakaka-alala sa iyo, may biglang tumulong tubig na nanggigilid sa 
aking mga mata. Araw pala ng aming reunion ngayon ngunit hindi na tuloy dahil may 

pandemya. Siguro iniisip ako ng aking mga mga pinsan, miss ko na sila pero hindi sila 
pwedeng makauwi dahil baka daw makapag dala ng virus. Pinunasan ko ang aking 
mga luha, uminom ako ng tubig at tunuloy ang pagkain. 


May mga bagay tayong hindi na kayang ibalik at balikan, ang maari na lang nating 
gawin ay sariwain tanggapin na ang lahat ay nangyari ng may dahilan. Ang 
pandemya dulot ng COVID-19 ay isang pagsubok lamang. Imbes na ipagsawalang 
bahala ay atin itong maiiwasan sa pamamagitan ng pagkakaisa. 


“PRONTLAYNER” 


Kent Xavier Neri 


Nak, gising na! Umaga na malilate ka na naman nyan, tinig ng aking ina. "Opo eto na 
babangon na", akin namang sambit. Habang lumalabas ako sa aking silid ay 
nakalanghap ako ng isang mabangong amoy. Agad ko itong pinuntahan at nakita ko 
ang niluluto ni inay. Fried Rice na may hotdog, bacon at sunnyside-up na itlog. 


Hmmmmm! ang sarap naman nyan nay, sabi ko kay inay. 


"Syempre para ganahan ka sa pag pasok mo sa School, o sya mag ligo kana at 
pagkatapos mo ay kakain na tayo, ihahanda ko lang itong pagkain. 


Nagtungo na ako sa aming banyo para maligo. Pagkatapos kong maligo ay agad 
akong kumuha ng plato para kumain. Saktong bubuksan ko ang kaldero, ay naalala 
kong wala pa pala akong nilulutong pagkain. 


Nakakamiss si inay pati na ang mga luto niya. Hindi ko na siya nakikita simula noong 
mag lock down dito sa aming lugar. Para maiwasan ang pagkahawa at pagkalat ng 
virus na dulot ng COVID ay mas minabuti na muna ni inay na mag lock in sa malapit na 

boarding house ng hospital. Frontliner si Inay. 


“KAPANGANAKAN” 


Emmanuel Matining 


Ang ating kaarawan ay ang pinakamahalagang araw ng ating buhay dahil dito tayo 
nagsimula at itong ang araw kung saan nasaksihan natin ang kagandahan ng mundo. 


Kaarawan ng aking kapatid ngayon, kaya maaga akong bumangon upang batiin siya 
ng isang maligayang kaarawan. Hindi kami magkasama ngayon, na kung saan ay 
malungkot, ngunit nag-usap kami sa telepono. “Happy Bithday Ate Cha!” sambit ko 

habang kinakausap siya sa kabilang linya. “Salamat, tara kain tayo" tugon niya. Upang 

ipagdiwang ang kaarawan ng aking kapatid na babae, naghanda ang aking ina ng 
aming paboritong "pansit miki." Kumukulo na ang aking tiyan kaya agad akong 
kumain. “Grabe, nakakabusog talaga mga luto mo nay" sabi ko habang hinihimas 
tiyan ko. Hindi natin maitatanggi na ang pagkain na lutong bahay ay masarap, lalo na 
kapag inihanda ito ng mahal mo sa buhay. Hindi lamang ito tungkol sa lasa ng 
pagkain, mayroon ding pagsisikap at pagmamahal na nakahalo, na talagang 
nagpasarap pa lalo rito. 


Nagdasal at kumain kaming magkasama ng ala-una ng hapon kasama ang aking 
mga kamag-anak. Pagkatapos namin kumain, naghugas na ako ng mga pinagkainan 
at natulog. Nang magising, mga alas-syete ng gabi, nagtungo agada ko sa hapag- 
kainan upang kumain ng hapunan. Wala nang ibang magawa, kaya't inaliw ko ang 
aking sarili sa pamamagitan ng paglalaro ng mobile legends hanggang alas-otso ng 
gabi. Matapos maglaro natulog ako para mapahinga ang aking mga mata 


Ang kaarawan ay hindi laging masaya, maaari ring malungkot minsan, ngunit 
natutuhan ko na mahalaga na ipagdiwang ito kahit na walang hinandang pagkain, 
pasalamatan lang ang Panginoon para sa ating pang-araw-araw na buhay. 


“HIMIG NG KAPAYAPAAN” 


Emmanuel Matining 


“And | see your true colors...shining through” isang napakagandang kanta ang 
bumungad sa aking paggising. Ang musika ay isa sa aking kasiyahan sa buhay na 
mayroon ako mula pagkabata. Nakatulong talaga ito sa aking personal na pag-unlad 
sa pamamagitan ng pagbibigay sa akin ng pagganyak na magpatuloy sa 
pamumuhay. 


“| see your true colors....and that's why | love you" kanta ko habang naglalakad 
papuntang banyo. Tuloy lang ang aking pagkanta at huminto nang maghilamos na 
ako. Ewan ko kung ako lang ba pero napakasaya kumanta sa loob ng banyo dahil tila 


gumaganda ang aking boses. Nang lumipat bigla ang tugtog sa aming speaker, 
napatayo ako dahil paborito ko itong kanta “I'll be there ni Jessy Glynne.” “When all 
the tears are rolling down your face...and it feels like yours was the only heart to break" 
napakagandang lirika na sinabayan pa nang napakagandang tono. “Emmanuel 
bilisan mo diyan at magsaing ka” sambit ng aking ina na tila nagmamadaling lumabas 
ng aming bahay. Pupunta pala siyang bayan upang mag-grocery, Paglabas ng banyo 
ay agad akong nagsaig at nagluto ng ulam para sa tanghalian namin. Hinantay ko ito 
hanggang maluto at agad na nagtungo sa sala upang ituloy ang pagpapatugtog. 
“Pahiram cellphone magpapatugtog ako” sambit ko sa aking kuya na nakahiga sa 
sofa. “Oh balik mo rin maya-maya" sabi niya sabay abot sa akin. Maghapon ako 
nagpatugtog dahil wala naman ako ginagawa hanggang sa makatulog ako sa sofa. 
Nagising akong wala ng musika na napapakinggan dahil kinuha na ng kuya ko ang 
cellphone niya. Gayunpaman, nagpatuloy akong kumanta at naghanda na para sa 
hapunan. 


Ang buhay ay nakakabagot kung walang musika. Musika ang bumubuhay sa akin at 
isasama ko ito hanggang sa mawala na ako sa mundo. Nariyan ang musika noong 
mga panahong wala akong makapitan at masabihan ng mga problema. Nariyan ang 
musika sa mga panahong hindi ko maintindihan ang halaga ko. Nagbibigay payapa 
sa akin ang musika at nagbibigay dahilan para ipagpatuloy ko ang aking buhay. 


"BIRTHDAY SURPRISE" 


Jovimae Murillo 


Isang araw bago ang kaarawan ni Mina ay tinanong siya ng kaniyang ina at ama kung 
ano ang nais hiyang matanggap na regalo sa kaarawan niya. "nay,tay nais ko po na 
magkaroon ng bagong cellphone" maligyang tugon ni Mina sa kaniyang mga 
magulang." oh sige anak ibibili ka namin niyan ng iyong ama" masayang tugon ng 
kaniyang ina. 


Kinabukasan nagising si Mina sa ingay ng kaniyang ina at ama dahil sa nasa loob ito 
ng kaniyang kwarto at ginigising siya upang batiin ng maligayang kaarawan dala ang 
cake at ang regalo para sa kaniya. 


"Nay, Tay iyan na po ba ang regalo niyo sa akin?" di makapaniwalang tanong niya sa 
mga magulang niya. 
"Oo anak sana ay magustuhan mo ito" at inaabot na ito kay Mina. 
Ganon nalang ang kaniyang dismaya ng makita kung ano ang laman ng regalo, isang 
aklat na makapal, ngunit hindi niya alam na hindi ito tunay na libro, nasa loob niyon 


ang cellphone na nais niya. Ilang sandali pa ay inihagis niya ito at tumalsik ang 
cellphone na laman nito, gayon nalang ang pagsisisi niya dahil huli na ang lahat nasira 


na ito at di mabuksan. nalungkot ang mag- asawa sa nangyari. Natulala nalang si 
Mina sa ginawa niya. 


SWERTE 


Shean Matining 


This is day is one of my best day kasi nakuha ko isang manta ray sa larong 
cod. Excited na akong gamitin ang aking nakuha kaya pagtapos ko sa mga activities 
ko ay naglaro ako ng cod mobile. Sobrang ganda sa paningin na ang gamit mong 
character ay manta ray. Pagtapos kong maglaro ay lumabas ako sa aming terrace 
para ipahinga ang aking mga mata at para magpaaraw na din. Narinig kong 
umalburuto ang aking tiyan kaya kumuha ako ng aking pera sa loob ng aking para 
bumili ng pagkain sa labas. Pagbukas ko ng pinto ay bumungad sa akin ang aking 


aso na si bruno na gumagalaw pa ang buntot para samahan ako sa pagbili. 


KASALAN 


Shean Matining 


Sa kalgitnaan ng aking panaginip ay ginising ako ng aking lola, Kaya nagtaka 
ako pagkatingin ko sa orasan ay tanghali na pala kaya dali dali akong tumayo at 
nagintindi ng aking sarili kasi magsisimula na ang kasalan ng aking pinsan. Nangako 
pa naman ako na hindi ako malalate dun. Pagkalabas ko sa pinto ng bahay ay 
kuripas ako ng takbo dahil konting oras nalang ay magsisimula na. Ng palapit na ako 
ay sinuot ko na ang aking facemask maliban sa dahil may pandemya at kelangan 
mag facemask ay dahil hindi ako nakapagtoothbrush sa sobrang kadalianan ko. 
Basta angmahalaga ay nakaabot ako sa kasalan ng aking pinsan kahit wala na 
akong toothbrush.Kasalan 
Sa kalgitnaan ng aking panaginip ay ginising ako ng aking lola, Kaya nagtaka 


ako pagkatingin ko sa orasan ay tanghali na pala kaya dali dali akong tumayo at 


nagintindi ng aking sarili kasi magsisimula na ang kasalan ng aking pinsan. Nangako 
pa naman ako na hindi ako malalate dun. Pagkalabas ko sa pinto ng bahay ay 
kuripas ako ng takbo dahil konting oras nalang ay magsisimula na. Ng palapit na ako 
ay sinuot ko na ang aking facemask maliban sa dahil may pandemya at kelangan 
mag facemask ay dahil hindi ako nakapagtoothbrush sa sobrang kadalianan ko. 
Basta angmahalaga ay nakaabot ako sa kasalan ng aking pinsan kahit wala na 


akong toothbrush. 


UNDAS 
Den Mark Mediana 


Ngayon ay ipinagdiriwang ang araw ng kalukuwa 
Kamustahin ang pamilyang magatal ng namayapa 
Ipagtirik ng kandila, sa kanila ay magsilbing gabay 


Ipagdasal sa maykapal at bigyan ng awa 


Sa araw na ito kami ay pahinga 
Sapagkat kakatapos lang ng aming eksaminarya 
Pahinga ng maigi at oras sa sarili 


Mag selpon maghapon at manuod ng tv 


Ngayong araw ako'y natuwa 
Sapagkat buong araw akong walang ginawa 
Nakapahinga sa gawain, ganun din sa iba 


Kaya naman gustong sulitin pa 


ACTIVITIES 
Den Mark Mediana 


Umagang kay ganda ang bungad sa akin 
Kasabay ang buong pamilya masayang kumakain 
Kahit kape at pandesal ang sa ami'y inihain 


Isa na itong magandang panimula sa bagong arawin 


Paglilinis ng bahay at pag wawalis ng harapan 
Paghuhugas ng pinggan at pagdidilig ng halaman 
Pagtatapon ng basurahan at pag punas sa may hagdanan 


lilan lamang iyan sa mga gawaing aking nakasanayan 


Ang oras ng hapon ay para sa aking sarili 
Paggawa ng mga bagay na sa akin ay nakakawili 
Pag tapos ng pahinga, deretso naman sa activity 


Upang matapos ng maaga at makapag mark as done sa gc 


TAG-ULAN 
Den Mark Mediana 


Makulimlim na umaga sa akin ay bumugad 
Madilim na paligid at ulang malakas 
Kaya naman ang aming agahan ay isang mainit na sopas 


Pang-alis ng lamig and pampainit ng tiyan 


Sa ganitong panahon, ang hirap magsimula 


Nakakatamad kumilos mas masarap pang humiga 


Sa araw na ito maaga ang aming klase 


Kaya naman tumayo na ako at naghanda ng sarili 


Kinahapunan na ng tumila ang ulan 
Kasabay ng paglabas ng bahaghari sa kalangitan 
Masaya at makabukuhan ang aking maghapon 


Sa kabila ng masungit at maulang panahon 


PAGNINILAY 


Ma. Khristina Lagancia 


Tila isang bangungot ang gumising sa natutulog kong pagkatao. Tila nasa iba akong 
mundo. Isang araw nag bago ang lahat, kung gaano Kabul is ang ikot ng kamay ng 
orasan ay siyang bilis din ng pagdating ng mga problemang hind inaasahan. Lahat ng 
tao kailangan dumistansya na tila hindi magkakilala. Noon ay nagkikita ang pamilya 
bago matapos ang taon ngunit ngayon ay nasa bahay na tila preso sa kulungan na 
hindi makalabas. Pipili ka ba sa pagitan ng kasiyahan o kaligtasan. Maraming mahal sa 
buhay ang lumisan. Hindi naihatid sa hantungan dahil natatakot isugal ang kaligtasan 
at kalusugan. Kung papipiliin ka noon o ngayon? 


ISTORYA KO TO! 


Keyth Maquimot 


Ang araw ay sumikat na. Bumukas na ang kurtina at sa muka ko ay sumipat na ang 
liwanag ng araw. Matapos maligo, kakain naman ako sa simpleng kahoy na mesa na 
puno ng paborito kong pagkain. Matapos kumain naghanda na ako. 


Papel at panulat ang aking hawak. Ibabanat ang mga salitang mula sa puso't aking 
isipan. Habang walng preno ang tintang umiindak na bumubuo ng mga letra, si Mama 
ay naglalampaso ng sahig, naghuhugas ng plato, naglalaba, nag-aalaga ng bata, at 

nagwawalis ng bakuran . Pero kinabukasan ako na ang gagawa. Linis dito, bantay 
doon, aral ako. Karamihan sa gawain ay late na. 


Kay hirap, kay lungkot sa pakiramdam. Hindi ko ma-enjoy ang pag-aaral. Bantay bata, 
linis ng bahay ang aking buhay. Masaya naman at nakakatulong, walang 

mapagbalingan. Buti atsa aming Bridging course, si Prof. ay nagpagawa ng ilang 
entries. Bawas stress kung ilalahad ko ang mga salitang balita ko sa araw- araw at ita- 
type ko sa word press. 


Siguro kung pasukan, parang baranggay tanod si Prof. Ikot ng ikot sa buong classroom, 
kahina-hinalang kilos, lingon o titig ng mga estudyante, sisitahin nito. Pero masaya, 
challenging sa buhay ng estudyante. 


Hindi mabubuo ang kwento kung walang ganap na impormasyon. Sa subject na ito, 
maraming matututunan. Pagbuo ng kwento, pag-arte, pagsulat at iba pa ay nandito 
na. 


Sa na-update kong mga entries at kung babasahin ng paulit-ulit, mare-realize kung 
ano ang halaga ng mga salitang naisulat. Sa buhay college ko, wala pa akong 
maituturing na kaibigan, klasmeyt marami at mababait pa. Ako'y may nakilala, isang 
babae na napagbalingan kong tanungin sa oras na ako'y hahabol-habol. "Ano ang 
pinapagawa? pakipaliwanag naman oh, salamat." Yan ang aking tanong. Medyo 
curly ang buhok nya, maganda, klasmeyt at ka-section ko. Maaasahan, mabait, at 
tawagan namin klasmeyt. 


Sa paglahad ko ng sulat na ito, sa subject na ito maraming matututunan. Minsan, 
nilakasan ko ang loob ko na magtanong kay Prof. Kakahiya man na kahit ako si puro 
late. 


Sa paglahad ko ng sulat na ito, sa subject na ito, laman ng maraming kaalaman. 
Nawala rin ang hiya ko na makipag-participate sa grupo at doon natuto maglahad ng 
opinion sa pagsulat. Masaya at nakatulong 


Sa patuloy na pagsulat ko ng pangyayari sa buhay, sa bridging course ko natutunan. 


“PANDEMYA SA ORAS NG KAARAWAN" 


Edna Lanete 


Enero palang ng taong 2021, nakahanda na ang lahat at planado na ang 
pagdiriwang ng kaarawan ng kapatid ni Princess sa probinsiya. Mayo pa ang 
kaarawan niya ngunit lahat ay planado na, gusto ni Princess na maging maganda ang 
pagdiriwang, may dalawang pong libong nakalaang pera para sa kaarawan. At 
bawat buwan ay inaabangan dahil sa sayang naramdaman na makikita at 
makakasama ang pamilya sa probinsiya. Lumipas ang ilang buwan ngunit may 
masamang balita ang nilahad, may kumakalat na bekteriya sa bansa, sa buong 
mundo. Nagkaroon ng pandemya. Malapit na ang buwan ng kaarawan ng kapatid 

niya, Mayo 23 ang pesta, ngunit nang dumating ang Marso 15 nag lock down ang 
buong mundo, bawal bumahe at inanunsyo din ng gobyerno na kailangang mag face 

mask kapag lalabas para sa proteksiyon. Matagal ang naging resulta ng pandemya. 
Isang buwan nalang sana at makikita na niya ang kaniyang pamilya at ang planong 
inihanda ay walang naganap hindi nakaluwas si Princess sa Marinduque na kanyang 
probinsiya. Hindi natupad at naganap ang planong debut dahil sa pandemya hindi 

nakaluwas si Princess. Ang perang naipon ay hindi naipadala at nagamit dahil sa 

nawalan siya ng trabaho. Ang ipon ay ubos dahil sa pandemya. Ang pangakong 

pagdiriwang ay nauwi sa pagkakulong sa bahay dahil sa pandemya. 


"SERMON" 


Mark Lorenz Dasal 


huyyyyyyy gising gumising na kayo tanghali nanaman kayo bumangon kahit na wala 
pa namang alas syete ng umaga ganito ang araw araw na bubungad kay Michael 
ang sermon ng kanyang ina inahan marahil nga ay sanay na siya dahil halos araw 
araw naman ganito ang ng kanyang ina inahan sa kanilang magkakapatid.Nagluluto 
si Michael habang hawak ang kanyang cellphone dahil may tinitingnan siya na 
Gawain pero galit na galit na agad ang kanyang ina inahan dahil iniisip nito na 
pinapabayaan niya ang kanyang niluluto sa bawat pagdaan ng araw walang lumipas 
na hindi siya nito mapapansin kahit sa mga maliliit nitong pagkakamali. Ngunit hindi 
naman sa pinag mamalupitan siya marahil ay ganun na talaga ang kanyang 
inainahan dahil minsan naman ay nakikipag biruan ito sa kanya siya siguro yung taong 
mabilis uminit ang ulo pag may nakikita itong mali.Hindi naman niya magawang 
sagutin ito dahil ginagalang niya ito at tinuturing nang tunay na ina dahil minsan 
naman ay mabait ito sa kanya inuunawa nalamang niya dahil nagkaka edad narin ito 
kaya marahil ganito na ang mga ikinikilos mas inuunawa nalamang niya at 
dinadagdagan ang pasensya. 

“TITIG” 


Maria Camella Maming 


Alastres y medya nang ako ay makarating sa simbahan. Sandali akong tumahan sa 
labas dahil sa pagod umakyat sa hagdan. Kinuha ko sa aking bag ang aking 
cellohone upang sandaling maglibang.Palinga linga ako dahil hinahanap ko ang 
aking kaibigan nang biglang sa isang sulok sa labas ng simbahan akoy may nakitang 
lalaki sa dilim na nakatitig ng sobra sa akin.Di ko sya makilala kaya akoy kinabahan ng 
bahagya. Sandali pa akong tumahan doon upang tingnan muli kung sino iyon. 
Pasimple akong lumilingon para kilalanin ko iyon at laking gulat ko nang nakatitig parin 
sya sa akin. Luminga ako sa aking likod upang tingnan kung may ibang tao paba doon 
ngunit wala naman. Makalipas ang ilang minuto ay nagbukas na ang simbahan kaya 
agad namana akong pumasok dahil bahagya kong kinabahan sa kung sino yon. 
Nakinig na lang ako sa misa at hindi na inisip iyon hanggang matapos. At paglabas 
namin ng simbahan ay kinuhaan ako ng ilang litrato ng aking kaibigan, sideview ang 
aking ginawang pose at muli ay nakita ko nanaman ang lalaking wagas makatitig. 
Bahagya akong bumaba sa hagdan at lumapit sa biranda ng simbahan at doon ko 
napagtanto na ang lalaking nakatitig sa akin ay ang aking ex inirapan ko na lang ito 
ngunit hindi natinag ang kanyang pagtitig sa akin. 

TANAGA 





DATI 


Kent Xavier Neri 


Ala-ala ng Dati 
Sati'y naka Kubli 
Kay hirap na ibalik 
Kahit na pusoy sabik 


Pandemya 


Kent Xavier Neri 


May mga hirap na dulot 
Ang pandemya na salot 
Facemask palaging suot 


Dulot nito ay lungkot 


Frontliners 


Kent Xavier Neri 


Doctor, Nurse at iba pa 
Ay bigyan ng Halaga 
Silay naghihirap na 


Labanan ang pandemya 


Paalala 


Kent Xavier Neri 


Gawin, Social Distancing 


Ang Facemask ay suotin 

Covid maiiwasan 


Paglabas ay bawasan 


Diyos 


Kent Xavier Neri 


Mahirap man ang buhay 
Huwag tayong bibigay 
Andyan lamang ang Diyos 


Satiy naka agapay 


KAALAMAN 


Emmanuel Matining 


Pagod man ngayong araw 
Aral ay 'di mababaw 
Matayog pa sa araw 


Dala hanggang pumanaw 


MALAYA 


Emmanuel Matining 


Mahirap mang tanggapin 
Ako'y nagparaya na 
Masakit man sa akin 


Siya ay masaya na 

HINAGPIS 


Emmanuel Matining 


Dumadaloy ang luha 
Sa aking mga pisngi 
Kakayanin ang hina 


Maging malakas muli 


BUNGANG-TULOG 


Emmanuel Matining 


Panaginip lang pala 
Tila ay totoo na 
Kaba ang pinadama 


Takot ay laging dala 


AMIHAN 


Emmanuel Matining 


Gabing napakalamig 
Katawa'y nanginginig 
Nanunuyo ang bibig 


Hangin ay naririnig 


BATA 


Jovimae Murillo 


Mga pinagkaitan 


Nitong kinabukasan 

Na siyang inaasahan 


Nitong ating tahanan 


TALENTO 


Jovimae Murillo 


Ikaw,at ako, tayo 
Ay may angking talent 
Iba't-iba pa ito 


Taglay ng bawat tao 


LUNGKOT 


Jovimae Murillo 


Sarili'y palayain 
Sa pait ng kahapon 
Sikaping kalimutan 


Itong pinagdaanan mo 


PINSAN 


Jovimae Murillo 


Anong liligaya na 
Pagnagkasama-sama 
Panahong di nagkita 


Wari'y nababawi na. 

VIRUS 


Shean Lyster Matining 


Koronang walang tinik 
Bakit ikay masakit 
Kalaban na di kita 


Ang bilis makahawa 


BAKUNA 


Shean Lyster Matining 


Bakuna'y mahalaga 
Na lalaban sa korona 
Ikaw ba kailan ka pa? 


Mas magandang maaga 


ALAGA 


Shean Lyster Matining 


Kaibigan kong may buntot 
Ang hilig magpantakot 
Lalot pag di kilala 
Takbo pati bisita 


PAALAM 
Shean Lyster Matining 


Ang bilis ng panahon 


Mga ngiti niya noon 

Naglahong parang bula 


Hindi na makikita 


BUHAY 


Shean Lyster Matining 


Maikli lang ang buhay 
Ano ang hinihintay 
Pilin na sumaya 


Lungkot ay limutin na 


MAKULIMLIM 
Den Mark Mediana 


maaga ng magising 
ang lahat ay tulog pa 
pagpagaspas ng hangin 


luna ng kalangitan 


INGAY 
Den Mark Mediana 


ingay sa may kalsada 
tunog ng ambulansya 
lulan ang positibo 


delikado sa tao 

COVID-19 


Ma. Khristina Lagancia 


Sakit na di matalo 
Anong solusyon dito 
Kalabang di makita 


Naghirap buong bansa 


BAKUNA 


Ma. Khristina Lagancia 


Nag-iisang sandata 
Ngayon na May pandemya 
Buhay ay mababago 
Tayo ay protektado 


BAGONG UMAGA 


Ma. Khristina Lagancia 


Ang ating bawat gising 
Biyaya kung ituring 
Itong bagong umaga 


Mayrong dalang pag-asa 


ALMUSAL 


Ma. Khristina Lagancia 


Kape na pangpagising 


Kanin, itlog at, daing 

Na kapag magkasama 


Buo aking umaga 


ONLINE CLASS 


Ma. Khristina Lagancia 


Dina tulad ng dati 
Cellphone na ang katabi 
Bubuksan ang internet 


Magkaklase na ulet. 


COVIDIARY 


Keyth Malabayabas Maquimot 


Kwentong buhay naipon 
Sa kwadernong malaman 
Karanasan sa buhay 


Balita kang May taglay 


SOCIAL MEDIA 
Keyth Malabayabas Maquimot 


Hoy teknolohiya 
Need kita sa pag-aaral 
Batalyon ng mga letra 


Please hiling ko’y back to normal 


LUHA 


Edna Lanete 

Ang ulap ay umiyak 
Sa mata ay pumatak 
Dama niya ang lubak 


Dahil ramdam ang saksak 


DAMDAMIN 


Edna Lanete 


Hindi maghihiwalay 
Ngunit ako ay patay 
Dahil puso'y nahimlay 


Nang nawalan ng buhay 


LISAN 


Edna Lanete 


Parang pusong wala 
Sa gitna ng kalsada 
Sakit ng pagkawala 


Aking damangdama pa 


INIWAN 


Edna Lanete 


Kinakain ng kaba 
Nang sinabing wala ka 
Kasama ka na niya 


Iniwan na mag-isa 

KAIBIGAN 


Mark Lorenz Dasal 


Taong malalapitan 
Maaring sandalan 
Ikaw ay dadamayan 


Sa kahit anong laban 


PANGAKO 


Maria Camella Maming 


Di ako iiwanan 
Sabi mo nung una lang 
Yan ay iyong pangako 


Na ngayon ay napako. 


LABAN 


Maria Camella Maming 
Wag lang agad agad susuko 
Lahat ay nabibigo 
Wag kang magpapatalo 


Laban ay ituloy lang. 


TROPA 


Maria Camella Maming 


Sila'y aking pamilya 

Laging nakasuporta 
Parating nagsasaya 


Pag kami ay nagsama. 


PANGARAP 


Maria Camella Maming 


Ako ay aangat din 
Kahit mahirap mandin 
Pangarap na mithiin 


Akin nang tutuparin. 


LUHA 


Maria Camella Maming 


Sakit na nadarama 
Luha sa mga mata 
Punasan at tigil na 


Kalimutan mo na sya. 

PAGSUBOK 


Kent Xavier Neri 


Tayong mga mamamayan 
Pagsubok dapat labanan 
Para sa kinabukasan 


Ay may ngiting makakamtan 


ELEKSIYON 


Kent Xavier Neri 


Mamamayang Pilipino 
Halikat ating lboto 
Ang Kandidatong totoo 


At wag ang mga taas noo 


KABAN NG BAYAN 


Kent Xavier Neri 


Mahalaga sa Kanila 
Humangad dahil sa Pera 
Ang hindi alam ng iba 


Kaba'y ninakaw na pala 

DULOT NG PANDEMYA 


Kent Xavier Neri 


Salo Salo at Handaan 
Ngayon ay iniiwasan 
Ang ating kapaligiran 


Nakakalungkot pagmasdan 


LABAN 


Kent Xavier Neri 


Kapag tayoy may problema 
Wag kalimutang huminga 
Wag tumigil at sumuko 


Halikat tayoy tumayo 


ONLINE CLASS 


Kent Xavier Neri 


Ang Meet at ang Google Classroom 
Ay kasama buong taon 
Mag-aaral di susuong 


Sa entabladoy tutungtong. 


DISIPLINA 


Kent Xavier Neri 


Disiplina Kailangan 


Ng tao at mamamayan 

Para sa kinabukasan 


Tayo ay dapat lumaban. 


ALERTO 


Emmanuel M. Matining 


Pag-lingat ay itanim 
Sa isip at pagyabungin 
Gaano man 'to kalalim 


Pagkampante ay alisin 


GINAW 


Emmanuel M. Matining 


Taglamig ay ramdam na 
Pasko ay malapit na 
Hindi gaanong dama 


Dulot nga ng pandemya 


TALENTO 


Emmanuel M. Matining 


Gumalaw at Ihataw 
Damahin at sayawin 
Talento mo'y ilitaw 


Lalo pang pagbutihin 

KAIBIGAN 


Emmanuel M. Matining 


Tanging ikaw ang sandalan 
Sa oras ng kalungkutan 
Sarili ang kalakasan 


Lahat masosolusyonan 


HIMIG 


Emmanuel M. Matining 


Musika ang aking taglay 
Na lakas at katibayan 
Sa panahong ako'y lumbay 


Tiyak na maaasahan 


KAYAPA 


Jovimae Murillo 


Tayo'y laban lang lagi na 
Wag sumuko kung kaya pa 
Loob nati'y tatagan pa 


Lagpasan natin to diba 


PANDEMIC 


Jovimae Murillo 


Ating mga kabuhayan 
Ay naglaho ng tuluyan 

Bata't matanda sa daan 


Kalye na ang tinitirhan. 


FRONLINERS 


Jovimae Murillo 


Ako'y saludo sa inyo 
Kababayang Pilipino 
Malayo man sa mahal niyo 


Maligtas lang ibang tao. 


BOTO 


Jovimae Murillo 


Iyong ingatan boto mo 
Perang sinusulsol sayo 
‘Yong tanggaping kung nais mo 


Isipin mong mali ito 


ARAL 


Shean Lyster Matining 


Magaral ng di nagpilit 
Ng karangalay makamit 
Buong buhay ay mapait 


Kung hindi ka magpipilit 

HIRAP 


Shean Lyster Matining 


Yaman ay di malalasap 
Kung ang buhay ay mahirap 
Ang magpanggap ay mahirap 
Wag kang gumaya kay erap 


FRONTLINERS 


Shean Lyster Matining 


Saludo ako sainyo 
Mga frontliners ng mundo 
Kung hindi dahil sa inyo 


Malamang talo na tayo 


BUHAY 


Shean Lyster Matining 


Ang buhay ay mahalaga 
Kayat wag patanga-tanga 
Gamitin ito sa tama 


Kung ayaw mong mapaaga 


POSITIBO 


Maria Khristina Lagancia 


Pinakaliwasan ko 


Ngayon sa Pandemayang ito 

Naging matigas ang ulo 


Sa covid ay positibo 


SOCMED 


Maria Khristina Lagancia 


Isa sa aking libangan 
Social media kasiyahan 
Gamitin sa kaayusan 


lwasan ang kaguluhan 


KINABUKASAN 


Maria Khristina Lagancia 


Huwag hayaang hadlangan 
Dahil kinakailangan 
Hahadlang sa kahirapan 


Magandang kinabukasan 


PANGANAY 


Maria Khristina Lagancia 


Hindi madali ang buhay 
Lalong lalo na sa bahay 
Ikaw ang nakaagapay 


Sa mga kapatid at nanay 

PROBLEMA 


Maria Khristina Lagancia 


Dumarating na lang bigla 
Parang mga ligaw na bala 
Kapag mayroong problema 


Wag kalimutang sumaya 


NOON 
Keyth Maquimot 


Kapag sila’y umuwi 
Prutas, isang sakong bigas 
Na syang laging pumapawi 


Sa mata na may gilalas 


NGAYON 


Keyth Maquimot 


Dahil sa dulot ng Covid 
Mamamayan ay may hatid 
Na nais gustong makamit 


Nawa'y galak ay maulit 


DALANGIN 


Keyth Maquimot 


Halika at magsidulog 

Kay Mariang sakdal dilag 
Dalagang lubhang mapalad 


Wakas ng virus ibantad 


ESTUDYANTE 


Keyth Maquimot 


Lapis, papel at bolpen 
Batang may mga mithiin 
Pangarap kahit madilim 


Syang nagsusumikap pa rin 


PAGPAPAKILALA 


Edna Lanete 


Dakila siya sa lahat 
Mabuto ang Panginoon 
Tayo ay kanyang niligtas 


Sa pandemyang nangyayari 


Kailangan natin siva ngayon 
May kapangyarihan siya 
Kaya niyang bagohin lahat 


Meron siyang isang salita 
Ang Diyos ay laging tapat 
Sa kaniyang mga salita 


Hindi ka papaasahin 

Kahit iwan ka ng lahat 


Mahal tayo ng ating Diyos 
Lagi siyang nasa piling mo 
Di kanya pinabayaan 


Marami n siyang nagawa. 


DAKILA 


Mark Lorenz Dasal 


Anumang hirap ng buhay 
May diyos na aagapay 
Sa atin ay siya ang gagabay 
Magpapagaan ng buhay 


SIKAP 


Maria Camella Maming 


Tuloy lang kahit mahirap 
Magsisikap sa pangarap 
Tagumpay ang aking hanap 


Yan ang aking sinisikap. 


BYAHE 


Maria Camella Maming 


Ugong ng mga sasakyan 
Maiingay na daanan 


Nakakarindi pakinggan 

Kapag babyahe sa bayan. 


BITAMINA 


Maria Camella Maming 


Palagi kang nanghihina 
Lagi karing namumutla 
Kulang ka sa bitamina 


Resistensya mo'y mahina. 

TAYO NA! 


Kent Xavier Neri 


Kababayan, Tulungan 
Bigas at mga de lata 


Kanilang kailangan 


INGAT 


Kent Xavier Neri 


Katawan, alagaan 
Ayos na kalusugan 


Ay kinakailangan 


KINABUKASAN 


Kent Xavier Neri 


Kabataan ay pano 
Pag aaral nabago 


Covid sakit sa ulo 


PASENSYA 


Emmanuel Matining 


‘Wag hayaang lamunin 


'Yong galit ay kontrolin 


Sarili'y pakalmahin 

INSTRUMENTO 


Emmanuel Matining 


Gitara ang kasama 
Kumaskas ng ligaya 


O halina’t kumanta 


KALAKASAN 


Emmanuel Matining 


Bagyo man ay dumaan 
Lahat makakayanan 


Pagpatuloy ang laban 


HILIG 


Emmanuel Matining 


Pagluluto ang hilig 
Amoy ay iniibig 
Lasa'y lasap sa bibig 


ALA-ALA 


Emmanuel Matining 


Pait ng nakaraan 


Huwag nating balikan 


Tuluyang kalimutan 

MALAYO 


Jovimae Murillo 


Distansya'y puma-gitna 
Nang dumating pandemya 


lba'y nagkalayo na 


PAMILYA 


Jovimae Murillo 


Aasahang lagi na 
Sila ay nandyan tuwina 


May masasandalan ka 


VIRUS 


Jovimae Murillo 


Marami ang Nawala 
Nung lumalaganap pa 


Tong pandemya sa bansa 


SIPAG 
Shean Lyster Matining 


Dapat ika'y magsipag 


Kung ayaw mong mapadpad 


Wag kang tatamad - tamad 

FRONTLINER 


Shean Lyster Matining 


Silay maaasahan 
Ngayon na kailangan 


Tayo ay tutulungan 


PASKO 


Shean Lyster Matining 


Palapit na ang pasko 
Kayo anong handa nyo? 


Penge naman regalo 


BAYANIHAN 


Maria Khristina Lagancia 


Tumulong kung kailangan 
Sa iyong kababayan 
Kahit munting bigayan 


KAMA 


Maria Khristina Lagancia 


Nagsisilbing sandalan 


At aking pahingahan 


Pagod ay iniibsan 


39 


TELEPONO 


Maria Khristina Lagancia 


Bagay na importante 
Gamit ko sa pag klase 


Para makaabante 


DIARY 


Keyth Maquimot 


Sa dibdib ko’y kumatok 
‘Sang damakmak na hugot 


Pagsulat ko ang sagot 


TOWER 


Keyth Maquimot 


Christmas tree sa umaga 
Estudyante'y sagana 


Signal kang may hahaha 


G-CLASS 
Keyth Maquimot 


Sa pag-aaral namin 


Si prof may handog samin 


Impotanteng gawain 

DAMAT 


Keyth Maquimot 


Dumating na may balak 
Kalaban na lumantad 


Sa entries ko'y tumambad 


ELEKSYON 


Edna Lanete 


Eleksyon na sa Mayo 
Maraming kandidato 


Iboboto ng tao 


Ang kandidatong gusto 
Magaling magserbisyo 


At tapat sa mga tao 


Mga plataporma nila 
Ay ibabaahagi na 
Upang iboto sila 


Isipin ng mabuti 


Ang gagawing pagpili 


Di magsisi sa hulj 

DASAL 


Mark Lorenz Dasal 


lsang simpleng salita 
Sa oras ng problema 


Natatanging Sandata 


KALAT 


Maria Camella Maming 


Huwag ka nang magkalat 
ligpit mo yan lahat 
Mga Plastik at balat. 


PAALAALA 


Maria Camella Maming 


Magaral ng mabuti 


Palaging sinasabi 


Ni itay sakin lagi. 

MARK LORENZ DASAL 
MA, KHRISTINA LAGANCIA 
EDNA LANETE 
KEYTH MAQUIMOT 


GROUP 2 
DEN MARK MEDIANA 
EMMANUEL MATINING 
JOVIMAE MURILLO 
MARIA CAMILLA MAMING 
SHEAN LYSTER MATINING 

KENT XAVIER NERI 
IVAN RIZADA 
PATRICK SADICON 





— Nid 
em APENDIKS E = 
ee Su 








